Diari Oficial de la Generalitat Valenciana


Sumari del DOGV 7081, del 02-08-2013 (2013/8201)

ORDE 81/2013, de la Conselleria d'Educació, Cultura i Esport, per la qual es convoca concurs públic per a la concessió d'incentius als sectors del teatre, la dansa i el circ per a l'any 2013.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7081

Data del DOGV
:   02-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8201


Data del document
:   30-07-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 81/2013, de la Conselleria d'Educació, Cultura i Esport, per la qual es convoca concurs públic per a la concessió d'incentius als sectors del teatre, la dansa i el circ per a l'any 2013. [2013/8201]  
L'Estatut d'Autonomia de la Comunitat Valenciana, aprovat per la Llei Orgànica 5/1982, de l'1de juliol, modificat per la Llei Orgànica 1/2006, de 10 d'abril, establix en l'article 49.1.4a la competència exclusiva de la Generalitat en matèria de cultura. El Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria d'Educació, Cultura i Esport, les competències en matèria de promoció cultural. Així mateix, de conformitat amb el que preveu l'article 17 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, correspon a la Secretaria Autonòmica de Cultura i Esport les funcions que li atribuïx l'article 68 de la Llei del Consell en matèria de proposta i execució de la política cultural relativa a les arts plàstiques i escèniques, així com la gestió de les ajudes en matèria cultural.  
Per tot això, de conformitat amb el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, amb la normativa bàsica recollida en la Llei 38/2003, General de Subvencions, i en el seu reglament aprovat pel Reial Decret 887/2006, de 21 de juliol; i fent ús de les atribucions que em conferix l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març.  
  
ORDENE  
  
Primer  
Convocar concurs públic per a la concessió d'incentius als sectors del teatre, la dansa i el circ per a l'any 2013 i aprovar les bases i els annexos pels quals es regiran estes ajudes, els quals s'inclouen en la present orde.  
  
Segon  
L'import global màxim d'estes ajudes és d'1.027.000,00 euros, que es finançarà amb càrrec a l'aplicació pressupostària 46.89.47.133.00 «Arts plàstiques i escèniques», línia de subvenció T6422000 «Foment de les activitats teatrals» del pressupost de la Generalitat per a l'any 2013.   
Així mateix el mencionat import podrà ser minorat quan en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
  
Tercer  
1. Els incentius als sectors teatral i circense van ser autoritzats per la Comissió, en data 30 d'abril de 2008, com a Ajuda d'Estat núm. N 704/07, perquè es considera la mesura compatible amb el mercat comú de conformitat amb l'article 107.3.d) del TFUE (antic article 87.3.d, del TCE).  
2. Pel que fa als incentius per a activitats de dansa i a la modalitat d'incentius a la formació, investigació i edició, esta convocatòria no necessita notificar-se a la Comissió Europea, ja que no reunix tots els requisits de l'article 107.1 del Tractat de Funcionament de la Unió Europea, atés que s'acullen al règim de minimis i pel seu import no suposen un falsejament de la competència que afecte els intercanvis comercials entre estats membres.  
3. Els incentius a festivals i mostres, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, queden excloses de l'aplicació del principi d'incompatibilitat amb el mercat interior formulat en l'article 107 del TFUE, i, per tant, no és obligatòria la notificació d'estes a la Comissió Europea. I això, pel fet que estes ajudes van dirigides a col·lectius o entitats que no exercixen activitats econòmiques i per tant, no complixen el requisit de suposar un avantatge econòmic per a una empresa, ni amb el del falsejament de la competència que afecten els intercanvis comercials entre estats membres.  
  
  
DISPOSICIONS FINALS  
  
Primera  
Es faculta la directora general de Cultura perquè dicte les resolucions complementàries que siguen necessàries per a dur a terme el que disposa esta orde i es delega en ella l'atribució d'atorgar les subvencions a què es referix esta convocatòria.  
  
Segona  
Esta orde produirà efectes des de l'endemà de la publicació en el Diari Oficial de la Comunitat Valenciana.  
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició, o bé, es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de l'òrgan que dicta el present acte, en el termini d'un mes a comptar de l'endemà de la seua publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 30 de juliol de 2013.  
  
La consellera D'educació, Cultura I Esport  
MARÍA JOSÉ CATALÁ VERDET  
  
  
  
ANNEX I  
Bases reguladores de la convocatòria pública per a la concessió   
d'incentius per als sectors del teatre, la dansa i el circ  
 per a l'any 2013.  
  
CAPÍTOL I  
Disposicions generals  
  
1. Objecte i finalitat  
L'objecte d'estos incentius és contribuir al manteniment i consolidació del teatre, la dansa i el circ de caràcter professional a la Comunitat Valenciana, a través de la potenciació de les diferents activitats que es duen a terme en estos sectors, amb el fi últim que els ciutadans puguen disposar d'una oferta diversificada i de qualitat.  
  
2. Règim d'estes subvencions  
2.1. El procediment de concessió d'estes subvencions es tramitarà en règim de concurrència competitiva, d'acord amb els criteris de valoració fixats en les presents bases per a cada modalitat d'incentiu.  
  
2.2. Esta convocatòria es regirà per estes bases i per l'orde que les aprova. En allò que no preveuen les bases seran aplicables la Llei 38/2003, General de Subvencions, el seu Reglament aprovat pel Reial Decret 887/2006 i el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana.   
  
2.3. La presentació de la sol·licitud per a optar a estos incentius implica la plena acceptació pel sol·licitant de les bases per les quals es regix esta convocatòria.  
  
  
3. Consideració d'ajuda de minimis  
Els incentius a les activitats relatives a la dansa i a la formació, investigació i edició concedits per mitjà d'esta orde estan acollits al règim de minimis establit en el Reglament (CE) NÚM. 1998/2006 de la Comissió, de 15 de desembre de 2006 (DOUE número L 379 de 28 de desembre de 2006), relatiu a l'aplicació dels articles 87 i 88 del Tractat a les Ajudes de minimis.  
Estos incentius no podran aplicar-se a les empreses que operen en els sectors determinats en el punt 1 de l'article 1r de l'esmentat Reglament (CE) núm. 1998/2006 de la Comissió.  
En cap cas estes ajudes podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, conforme establix el Reglament (CE) NÚM. 1998/2006 de la Comissió.  
Sense perjuí de l'anterior, serà possible l'acumulació d'un altre tipus d'ajudes per a la mateixa acció subvencionada, excepte si esta acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
  
4. Modalitats, quantia i destinació de la subvenció  
4.1. La present convocatòria comprén les modalitats següents:  
  
a) Incentius a noves dramatúrgies.  
b) Incentius a la producció i/o gira d'empreses de teatre.  
c) Incentius a la producció i/o gira d'empreses de dansa.  
d) Incentius a la producció i/o gira d'empreses de circ.   
e) Incentius a projectes emergents.  
f) Incentius a la programació en sales d'exhibició.  
g) Incentius a entitats sense ànim de lucre.  
h) Incentius a la formació, investigació i edició.  
i) Incentius a festivals i mostres.  
4.2. L'import global màxim d'estos incentius és d'1.027.000 euros, els quals es distribuiran entre les modalitats abans indicades.   
Tota alteració de les condicions tingudes en compte per a la determinació de l'import global, podrà ser minorat   
4.3. Dins dels límits pressupostaris i d'acord amb els criteris que establixen les bases, les presents subvencions aniran destinades a sufragar els gastos corrents generats per les activitats objecte del projecte. En cap cas podran destinar-se a inversions o adquisicions patrimonials.  
  
  
5. Beneficiaris  
5.1. Dins dels límits pressupostaris i d'acord amb les condicions i criteris que establixen estes bases, podran ser beneficiaris d'estes subvencions les persones físiques i jurídiques establides en un estat membre de la Unió Europea o de l'espai econòmic europeu, que duguen a terme activitats de teatre, dansa o circ professionals, que complisquen els requisits específics que s'assenyalen per a cada modalitat de subvenció i que realitzen les actuacions previstes en cada cas durant l'any 2013.  
  
5.2. Així mateix, podran accedir a la condició de beneficiari les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, inclús no tenint personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
Quan es tracte d'agrupacions de persones físiques o jurídiques, públiques o privades sense personalitat, hauran de fer-se constar expressament en la sol·licitud els compromisos d'execució assumits per cada membre de l'agrupació, així com l'import de subvenció a aplicar per cada un d'ells, que tindran igualment la consideració de beneficiaris. En tot cas, caldrà nomenar un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació. No podrà dissoldre's l'agrupació fins que haja transcorregut el termini de prescripció previst en els articles 39 i 65 de la Llei 38/2003, General de Subvencions.  
  
5.3. No podran obtindre la condició de beneficiari les persones o entitats que incórreguen en les prohibicions recollides en els apartats 2 i 3 de l'article 13 de la Llei 38/2003, de 17 de novembre, General de Subvencions (BOE 18.11.2003). La justificació de no estar incursos en les dites prohibicions es realitzarà per mitjà de declaració responsable inclosa en l'annex II, apartat G.  
5.4. Únicament podran ser beneficiaris d'estes subvencions les persones individuals i les xicotetes i mitjanes empreses (PIMES), excepte en la modalitat d'incentius per a la realització de festivals i mostres, els beneficiaris dels quals seran els establits en la base 51.   
Seran considerades PIME aquelles que complisquen amb la definició que establix l'annex I del Reglament CE núm. 800/2008 de la Comissió, de 6 d'agost de 2008 (DOUE núm. L 214/38, de 09.08.2008).  
  
6. Formalització i presentació de sol·licituds  
6.1. El termini de presentació de sol·licituds serà de 20 dies naturals, a comptar de l'endemà de la publicació de la convocatòria en el Diari Oficial de la Comunitat Valenciana.  
6.2. Les sol·licituds es formalitzaran segons el model d'instància que s'hiadjunta com a annex II i aniran dirigides a la consellera d'Educació, Cultura i Esport. Els models d'impresos normalitzats (sol·licituds i la resta de documentació) estaran disponibles en la Conselleria d'Educació, Cultura i Esport i en la web .   
  
6.3. En la sol·licitud s'especificarà la modalitat d'incentiu que se sol·licita i l'import, el qual no podrà superar la dotació unitària màxima establida en la present convocatòria per a cada modalitat. No seran admeses aquelles sol·licituds l'import de les quals siga superior a les dotacions unitàries màximes establides en cada modalitat, per considerar-se estos projectes inviables econòmicament.  
6.4. Només s'admetrà una sol·licitud per modalitat i per peticionari. En el cas que se sol·licite més d'un incentiu, ja siga de la mateixa modalitat com d'una altra diferent, cap de les sol·licituds serà admesa. Queda exceptuada la modalitat d'incentius a la programació en sales d'exhibició, i en este cas, es podrà sol·licitar, a més, una subvenció en la modalitat de producció i/o gira, així com la modalitat d'incentius a l'edició i en este cas també es podrà sol·licitar, a més, una ajuda en una altra modalitat.  
6.5. Les sol·licituds es presentaran en el Registre General de la Conselleria d'Educació, Cultura i Esport i en els registres de les direccions territorials d'Educació, Cultura i Esport de València, Castelló i Alacant. Igualment podrà utilitzar-se qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En el cas que la sol·licitud s'envie per correu certificat, la sol·licitud es presentarà en sobre obert en l'oficina de correus, a fi que en la capçalera del primer full del document que es vullga enviar, es faça constar, amb claredat, el nom de l'oficina, la data i el lloc de la seua admissió.  
  
6.6. Els qui així ho desitgen, podran realitzar la presentació i registre per mitjans electrònics i sol·licitar que les comunicacions i notificacions es duguen a terme per la dita via. Estos tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, en la Llei 3/2010, de 5 de maig, de la Generalitat, d'Administració Electrònica de la Comunitat Valenciana, així com en el Decret 18/2004, de 13 de febrer, del Consell, de creació del Registre Telemàtic de la Generalitat i Regulació de les Notificacions Telemàtiques de la Generalitat, actualment denominat Registre Electrònic de la Generalitat, en virtut de la disposició final 5a de l'esmentada Llei 3/2010.   
  
A fi de complir amb els requisits de seguretat establits, la designació de l'adreça o bústia de correu electrònic, als efectes de pràctica de notificacions a l'interessat, haurà de correspondre amb la proporcionada per la Generalitat, amb domini .  
Per a sol·licitar este tipus de subvencions per via telemàtica es requerirà certificat de firma electrònica d'entitat emés per l'ACCV . En el cas que l'empresa sol·licitant siga una persona física, serà necessari el certificat de firma electrònica de ciutadà emés per l'ACCV .  
  
La tramitació telemàtica pot realitzar-se a través del PROP.  
Els documents indicats en la base 7.1, lletres a a f i la resta d'annexos d'esta convocatòria poden ser aportats de forma telemàtica. No obstant això, els documents a, b i c només s'acceptaran en format .pdf i hauran d'estar firmats per mitjà de la plataforma de forma online de l'ACCV .   
  
7. Documentació que ha d'acompanyar-se a la sol·licitud  
7.1. Les sol·licituds hauran d'anar acompanyades de la documentació següent que anirà subscrita pel sol·licitant (original o còpia compulsada):  
a) Documentació acreditativa de la personalitat jurídica i capacitat d'obrar del sol·licitant i, si és el cas, de poder suficient i subsistent per a actuar en nom seu i representació.  
Si el sol·licitant és persona jurídica: escriptura o document públic de constitució i estatuts de l'entitat inscrits en el registre oficial corresponent, fotocòpia compulsada del CIF de persona jurídica, així com la documentació que acredite la representació que té el firmant de la sol·licitud (document públic o certificat de l'acord adoptat per l'òrgan de govern que corresponga en què s'aprove sol·licitar esta subvenció i en què es faculte el representant per a subscriure la petició).  
En la sol·licitud els interessats podran autoritzar la Conselleria d'Educació, Cultura i Esport per a obtindre les dades d'identificació personal per mitjà del Sistema de Verificació de Dades d'Identitat. En cas de denegar-ne l'autorització, els sol·licitants hauran d'aportar còpia del seu DNI (annex II, apartat E).  
b) Alta en l'Impost d'Activitats Econòmiques en l'epígraf corresponent a l'activitat per a la qual se sol·licita la subvenció, així com l'últim rebut d'este, si és el cas, o declaració jurada de trobar-se exempt del pagament del dit impost.  
c) En cas d'ajuntaments, altres entitats locals o els seus organismes públics:  
- Certificat de l'acord adoptat per l'òrgan de govern de la corporació local en què s'aprove sol·licitar esta subvenció i en què se'n faculte el representant per a subscriure la petició.  
- En el cas d'organismes públics, certificat de l'acte o acord adoptat per l'òrgan competent de l'ajuntament de què depén, pel qual s'autoritza l'entitat pública a participar en esta convocatòria, expedit pel secretari o la secretària de la corporació local.  
- Declaració responsable que es troba al corrent en el compliment de les obligacions tributàries, estatals i autonòmiques, i davant de la Seguretat Social en els termes que preveuen els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
d) Declaració amb la relació i import de totes les subvencions, ajudes, ingressos o recursos per a la mateixa finalitat que s'hagen sol·licitat o hagen sigut concedides per altres administracions o ens públics o privats, als efectes del que preveuen els articles 14 i 19 de la Llei 38/2003, General de Subvencions (annex II, apartat D).  
e) En el cas d'activitats de dansa i incentius a la formació, investigació i edició, i per a assegurar el compliment de les condicions establides en la base 3 d'este annex, els sol·licitants hauran de presentar una declaració sobre totes les ajudes públiques concedides o sol·licitades per als mateixos costos subvencionables, així com de les ajudes de minimis rebudes durant els dos exercicis fiscals anteriors i durant l'exercici fiscal en curs (annex III).  
f) Model de domiciliació bancària inclòs com a annex IV. En tot cas, és necessari que el titular del compte corrent siga el sol·licitant de la subvenció.  
g) Documents específics de cada modalitat de subvenció que s'arrepleguen en els capítols següents d'estes bases. Tota la documentació anirà subscrita pel sol·licitant. Els pressupostos de les modalitats d'incentius a la producció i/o gira d'empreses de teatre, de dansa i de circ, projectes emergents, programació en sales d'exhibició, entitats sense ànim de lucre i festivals i mostres es presentaran necessàriament omplint els models que facilitarà la Conselleria d'Educació, Cultura i Esport a través de la pàgina web i disponibles en les seues dependències.   
7.2. D'acord amb l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, la presentació de la sol·licitud de subvenció comporta l'autorització del sol·licitant perquè la Conselleria d'Educació, Cultura i Esport obtinga, de manera directa i a través de certificats telemàtics, l'acreditació d'estar al corrent en les seues obligacions tributàries (estatals i autonòmiques) i amb la Seguretat Social en els termes que preveu els articles 18 i 19 del mencionat reial decret.  
No obstant això, el sol·licitant podrà denegar expressament el consentiment, però haurà d'aportar en este cas els certificats que n'acrediten estes circumstàncies.  
7.3. En el cas que el sol·licitant provinga d'un estat membre de la Unió Europea o de l'espai econòmic europeu diferent d'Espanya, la documentació a aportar serà l'exigida d'acord amb la legislació vigent de l'Estat on estiguen establits per a l'exercici de l'activitat.  
  
7.4. Si la sol·licitud no inclou totes les dades exigides o falta documentació, es requerirà l'interessat perquè, en el termini de 10 dies hàbils, esmene estos defectes, amb indicació que, si així no ho fa, es considerarà que ha desistit de la seua petició, amb resolució prèvia que haurà de ser dictada en els termes que preveu l'article 42, tal com establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
7.5. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que siga necessària per a la gestió de la seua sol·licitud.  
  
8. Procediment de concessió: instrucció i resolució  
8.1. La Subdirecció General d'Arts Plàstiques i Escèniques serà l'òrgan competent per a l'ordenació i instrucció del procediment de concessió. L'òrgan instructor, realitzades les activitats d'instrucció pertinents, traslladarà els expedients a la comissió indicada en l'apartat següent.  
8.2. Per a l'avaluació de les sol·licituds presentades, es constituirà una comissió de valoració integrada per:  
- President/a: subdirector/a general d'Arts Plàstiques i Escèniques, o persona en qui delegue.  
- Vicepresident/a: cap del Servici de Coordinació d'Entitats Culturals i Ajudes.  
- Vocals: dos tècnics de la Direcció General de Cultura, dos tècnics de CulturArts Generalitat i quatre persones de reconegut prestigi del sector de les arts escèniques.  
- Secretari/ària: un/a tècnic/a, designat/ada per la Direcció General de Cultura d'entre el seu personal, amb veu però sense vot.  
8.3. La comissió de valoració podrà requerir dels interessats totes les dades i acreditacions que jutgen necessàries per a la deguda qualificació dels projectes.  
8.4. L'esmentada comissió avaluarà les sol·licituds d'acord amb els criteris, formes i prioritats de valoració establits en estes bases per a cada modalitat d'incentiu, i emetrà un informe en què es concrete el resultat de l'avaluació efectuada. En el dit informe s'especificaran els criteris de valoració seguits, la valoració i ponderació de les sol·licituds, i basant-se en això, s'establirà una prelació per orde de major a menor puntuació.  
8.5. L'òrgan instructor, a la vista de l'expedient i de l'informe de la comissió, formularà una proposta de resolució definitiva que elevarà a la Direcció General de Cultura, que resoldrà esta convocatòria.  
8.6. Per a la determinació de la quantia de la subvenció que es puga concedir als projectes seleccionats es prendrà en compte el crèdit pressupostari existent, el resultat de la valoració i la quantia del gasto estimat en el pressupost presentat.  
8.7. Les càrregues, modes i condicions de la subvenció s'imputaran al seu beneficiari, sense que este puga oposar les excepcions que, si és el cas, deriven de les seues relacions jurídiques amb tercers.  
  
9. Termini de resolució i notificació  
9.1. El termini màxim per a resoldre i notificar la resolució del procediment serà de tres mesos a comptar de la data en què produïsca efectes l'orde d'esta convocatòria. Transcorregut el dit termini sense que s'haja dictat i notificat la resolució expressa, es considerarà desestimada la sol·licitud, sense perjuí de l'obligació de resoldre, conforme a l'article 42 de la Llei 30/1992, de 26 de novembre.  
9.2. La resolució del procediment es notificarà als interessats únicament per mitjà de la publicació en el Diari Oficial de la Comunitat Valenciana. Esta publicació substituirà la notificació de conformitat amb el que preveu l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
10. Publicació  
La resolució de la convocatòria es publicarà en la web de .  
La publicació de la resolució en el Diari Oficial de la Comunitat Valenciana tindrà així mateix els efectes de publicitat de les subvencions establit en l'article 18 de la Llei General de Subvencions.  
  
11. Obligacions dels beneficiaris  
11.1. Són obligacions del beneficiari:  
a) Comunicar per escrit a la Conselleria d'Educació, Cultura i Esport, segons model que s'adjunta com a annex V, l'acceptació de la subvenció en el termini no superior a un mes des de la publicació de la seua concessió en el Diari Oficial de la Comunitat Valenciana. Els beneficiaris d'un incentiu a noves dramatúrgies, aportaran junt amb l'acceptació, el document de cessió que s'adjunta com a annex VI.  
Transcorregut l'esmentat termini sense haver rebut l'acceptació expressa i, si és el cas, el document de cessió, es considerarà que el beneficiari renuncia a esta subvenció i en perdrà el dret.  
b) Realitzar l'activitat que fonamenta la concessió de la subvenció d'acord amb el programa presentat durant l'exercici 2013 i justificar-ne la realització en el termini establit a este efecte.  
c) En cas de realitzar-se canvis en el projecte presentat, haurà de comunicar-se prèviament i per escrit a la Conselleria d'Educació, Cultura i Esport la realització d'estos.   
d) Fer constar en cada publicació, fullet, programa, publicitat, en qualsevol mitjà o suport que es realitze, incloent-hi els suports electrònics i digitals, el seu patrocini per la Generalitat Valenciana. Per a això s'inseriran, en lloc preferent i destacat el logotip de la Conselleria d'Educació, Cultura i Esport, d'acord amb les normes d'identitat corporativa d'esta institució. El logotip estarà disponible en la pàgina web de la Conselleria d'Educació, Cultura i Esport.  
  
e) Justificar el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
f) Comunicar l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
g) Conservar els documents justificatius de l'aplicació dels fons rebuts per a poder justificar el gasto i atendre les actuacions de comprovació i control.  
h) Procedir al reintegrament dels fons percebuts en els supòsits previstos en l'article 37 de la Llei General de Subvencions.  
i) Les que amb caràcter específic i per a cada modalitat es determina en els capítols següents.  
j) La resta que establix la Llei General de Subvencions en l'article 14 i la Llei d'Hisenda Pública de la Generalitat Valenciana.  
11.2. L'incompliment de les anteriors obligacions donarà lloc a l'exigència de les responsabilitats o sancions que corresponga, d'acord amb la legislació vigent.  
  
12. Justificació i pagament de les subvencions  
12.1. El pagament d'estes subvencions es realitzarà d'una sola vegada, sempre que l'activitat s'haja realitzat d'acord amb el programa presentat i se'n justifique correctament l'ús en els terminis establits a este efecte. Una vegada revisada i comprovada la justificació, es procedirà al pagament de la subvenció en els terminis legalment establits.  
  
12.2. Tots els documents que servisquen per a justificar esta subvenció hauran de presentar-se en la Conselleria d'Educació, Cultura i Esport fins al dia 28 d'octubre de 2013. La falta de justificació en el termini indicat determinarà la pèrdua del dret al cobrament de la subvenció concedida.  
12.3. Els beneficiaris d'incentius a la producció i/o gira d'empreses de teatre, de dansa i de circ, a projectes emergents, a la programació en sales d'exhibició, a entitats sense ànim de lucre, a l'edició i a festivals i mostres, hauran de justificar la subvenció per mitjà de la rendició d'un compte justificatiu del gasto realitzat, que inclourà, sota la responsabilitat del declarant, la documentació següent:  
  
a) Una memòria detallada de l'activitat realitzada i dels resultats obtinguts.  
b) Una memòria econòmica justificativa del cost de l'activitat realitzada, que contindrà:  
- El pressupost final amb les desviacions esdevingudes i el desglossament de cada un dels gastos incorreguts. El pressupost final es presentarà necessàriament seguint el model disponible en la pàgina web i en les dependències de la Conselleria d'Educació, Cultura i Esport.  
- Relació detallada i numerada dels gastos aplicables a la subvenció, on s'adjuntaran justificants de gastos i acreditació de pagament per l'import de la subvenció (original i còpia).   
c) Relació detallada d'altres ingressos o subvencions que, si és el cas, hagen finançat l'activitat subvencionada amb indicació de l'import i la seua procedència.  
d) Publicitat en mitjans de comunicació, fullets i cartells editats, o, si és el cas, exemplar editat, on figure de manera visible el logotip de la Conselleria d'Educació, Cultura i Esport.   
12.4. Els beneficiaris d'incentius per a la formació i investigació justificaran la subvenció presentant la documentació següent:  
a) En el cas d'incentius per a la formació que consistisquen en l'assistència a cursos, justificaran la subvenció per mitjà de la presentació de justificants de matrícula i acreditació d'assistència al curs expedit pel centre on s'ha impartit.  
b) En el cas d'incentius que tinguen com a finalitat la realització de projectes d'investigació, justificaran la subvenció presentant una memòria de les activitats realitzades i còpia del projecte d'investigació.  
  
12.5. Els incentius a noves dramatúrgies es consideraran justificats amb la presentació del text original de l'obra junt amb la sol·licitud de la subvenció.  
12.6. Tota la documentació justificativa haurà de dirigir-se a la Conselleria d'Educació, Cultura i Esport i haurà d'anar subscrita pel beneficiari. En el cas que els justificants no siguen documents originals, s'acceptaran còpies compulsades pel funcionari habilitat a este efecte.  
  
12.7. En els supòsits en què la modalitat de subvenció preveja l'estrena d'una obra i esta es realitze durant el primer trimestre de l'exercici següent, la justificació de la publicitat i la certificació de l'estrena es posposarà a la data del mim.  
12.8. En el supòsit de coproduccions, les factures i la resta de documents justificatius del gasto podran ser emesos a nom de qualsevol dels coproductors.  
12.9. Els crèdits pressupostaris afectes esta convocatòria, disposats i no pagats per falta de justificació o per ser esta insuficient o incorrecta, podran ser anul·lats, perdent el beneficiari el dret a percebre la subvenció assignada.  
  
13. Gastos subvencionables  
13.1. La justificació de l'ús de la subvenció concedida es realitzarà acreditant gastos directament relacionats amb l'activitat artística del projecte presentat.   
13.2. Es consideren gastos subvencionables aquells que de manera indubtable responguen a la naturalesa de l'activitat subvencionada i es realitzen el 2013, i que hagen sigut efectivament pagats amb anterioritat a la finalització del període de justificació. En cap cas, el cost d'adquisició dels gastos subvencionables podrà ser superior al valor de mercat.  
  
13.3. En cap cas seran gastos subvencionables:  
- L'adquisició de material inventariable i adquisicions patrimonials.  
  
- Els costos indirectes que no corresponguen al període en què efectivament es realitza l'activitat.  
- Els impostos indirectes que siguen susceptibles de recuperació o compensació ni els impostos personals sobre la renda.  
- Els interessos deutors dels comptes bancaris ni els interessos, recàrrecs i sancions administratives o penals.  
13.4. Podran justificar-se costos indirectes fins a un màxim del 25 % de la subvenció concedida, sempre que estos corresponguen al període en què es realitza l'activitat. En la modalitat d'incentius a la programació en sales d'exhibició, tal com s'indica en la base 36.2, podran justificar-se costos indirectes derivats de l'exhibició en un percentatge no superior al 40 % d'esta.  
13.5. En el cas que l'activitat subvencionada incloga una gira, no es podran justificar gastos originats en les representacions realitzades a la Comunitat Valenciana.  
  
14. Altres disposicions  
14.1. L'import de les subvencions regulades en la present convocatòria en cap cas podrà ser de tal quantia que, aïlladament o en concurrència amb altres subvencions o ajudes, d'altres administracions públiques o d'altres ens públics o privats, ingressos o recursos, supere el cost de l'activitat subvencionada.  
14.2. Les economies que puguen produir-se perquè algun beneficiari no accepte la subvenció concedida, perquè es produïsca alguna renúncia, es revoque alguna subvenció o per qualsevol altre supòsit en aplicació d'allò que s'ha indicat en les presents bases, podran disposar-se, basant-se en l'informe de la comissió de valoració i a proposta de l'òrgan instructor, per mitjà d'una nova resolució de la Direcció General de Cultura, incrementant la quantitat concedida a algun dels beneficiaris o incloent-hi a altres que, havent complit els requisits i obtingut la puntuació mínima requerida, no hagen rebut subvenció. En el cas que s'opte per incrementar la quantitat a algun dels beneficiaris, serà necessari l'informe previ de la comissió de valoració.  
  
14.3. Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions, ajudes, ingressos o recursos fora dels casos permesos per les presents bases, podrà donar lloc a modificar la resolució de concessió.  
En el supòsit d'obtenció concurrent d'altres aportacions que siguen compatibles, la modificació només es produirà si la suma de les ajudes supera el cost de l'activitat subvencionada, minorant-se en este cas la quantitat que excedisca el cost final de l'activitat.  
14.4. Estes ajudes són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, aïlladament o en conjunt, supere el cost de l'activitat subvencionada.  
14.5. Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció, en els supòsits previstos en l'article 37 de la Llei 38/2003, de 17 de novembre, General de Subvencions i en cas d'incompliment de qualsevol dels requisits i obligacions estipulats en la present convocatòria.  
En cas d'incompliment parcial, la fixació de la quantitat que haja de ser reintegrada es determinarà en aplicació del principi de proporcionalitat, sempre que l'activitat exercida s'aproxime significativament al compliment total i els beneficiaris acrediten una actuació inequívocament tendent a la satisfacció dels seus compromisos.  
  
  
CAPÍTOL II  
Incentius a noves dramatúrgies  
  
15. Finalitat de la concessió i quantia màxima  
15.1. Els incentius a noves dramatúrgies tenen com a finalitat potenciar l'escriptura teatral d'autors, tant en llengua castellana com valenciana, als efectes de la seua possible producció o posada en escena per CulturArts Generalitat, ens dependent de la Conselleria d'Educació, Cultura i Esport.  
15.2. S'establix una dotació unitària màxima per beneficiari de 2.500 euros.  
  
16. Beneficiaris i requisits  
16.1. Només podran sol·licitar estos incentius autors que presenten textos que no hagen sigut subvencionats en anteriors convocatòries d'ajudes i que es redacten en castellà o en valencià. En el cas que s'aporte un projecte d'un text que ja haja sigut subvencionat en una anterior convocatòria, es desestimarà la sol·licitud.  
16.2. Els projectes que es presenten hauran de ser originals i inèdits. No s'admetran projectes d'obres traduïdes, adaptades o refoses, ja siga de novel·la, cine, televisió, ràdio o inclús del mateix teatre.  
  
17. Documentació específica  
A més de la documentació establida per a les sol·licituds en la base 7, haurà d'aportar-se la documentació específica següent:  
a) Currículum personal on conste, si és el cas, la seua trajectòria com a autor dramàtic i la seua relació amb el món del teatre.   
b) Sinopsi argumental del text que es proposa escriure. Es presentarà mecanografiada en DIN A4 foli o holandesa a doble espai i tindrà una extensió màxima de 20 folis. Així mateix, s'indicarà si el text serà en valencià o castellà.  
c) Termini en què es compromet a entregar l'obra escrita, que no podrà ser superior al termini establit per a la justificació de les ajudes.  
  
d) Acreditació, si és el cas, de qualsevol compromís entre l'autor i una editorial per a la seua publicació, o bé, d'una companyia o empresa per a la seua producció   
  
18. Criteris de valoració  
18.1. La valoració de les sol·licituds presentades es realitzarà d'acord amb els criteris següents:   
- Proposta de text que es presenta, fins a 70 punts. Es valorarà el fet que se n'aporte el text o una part.  
- Trajectòria professional del sol·licitant, fins a 20 punts.  
- Es valorarà el fet que hi haja algun compromís entre l'autor i una editorial per a la seua publicació, o bé, d'una companyia o empresa per a la seua producció, fins a 10 punts.  
18.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
19. Obligacions particulars dels beneficiaris  
Els textos que presenten els autors beneficiaris d'estes ajudes podran ser produïts per CulturArts Generalitat en la seua línia de suport a noves dramatúrgies.  
A este efecte, els beneficiaris es comprometen a cedir gratuïtament i per escrit a CulturArts Generalitat els drets de reproducció, distribució i comunicació pública, en règim d'exclusivitat, per a tot l'Estat Espanyol i per un període de tres anys, excepte en el cas que hi haja un compromís previ entre l'autor i una editorial o una empresa per a la publicació i/o el muntatge de l'espectacle.  
El document de cessió s'ajustarà al model que figura com a annex VI a esta orde i haurà de ser presentat a la Conselleria junt amb l'acceptació de l'ajuda. Si hi ha un compromís previ entre l'autor i una editorial o companyia, haurà de ser igualment acreditat.  
  
L'incompliment d'esta obligació donarà lloc a deixar sense efecte la resolució de concessió de l'ajuda.  
En el cas que tercers decidisquen posar en escena o editar algun dels textos l'autor del qual haja sigut beneficiari d'una subvenció, hauran de sol·licitar prèviament a la Conselleria d'Educació, Cultura i Esport l'autorització i, una vegada obtinguda esta, fer constar la seua col·laboració i incloure en el material imprés que es difonga el logotip de la Conselleria d'Educació, Cultura i Esport.  
  
CAPÍTOL III  
Incentius a la producció i/o gires d'empreses de teatre  
  
20. Finalitat de la concessió i activitat subvencionada  
20.1. Els incentius a la producció i/o gires d'empreses de teatre tenen com a finalitat el suport a la labor creativa i l'increment qualitatiu dels espectacles de teatre que es produïxen a la Comunitat Valenciana, amb la intenció de possibilitar als ciutadans una oferta diversificada i de qualitat, així com de facilitar la seua exhibició a Espanya i a l'estranger.  
  
20.2. L'activitat objecte de subvenció és l'activitat artística de l'empresa realitzada el 2013 consistent en la producció teatral, incloent-hi l'estrena de l'espectacle, i/o en les gires que realitzen fora de la Comunitat Valenciana. La subvenció anirà destinada a sufragar els gastos corrents generats per l'esmentada activitat artística inclosa en el projecte.   
L'estrena de la producció haurà de realitzar-se en l'exercici 2013. Per circumstàncies excepcionals, podrà estrenar-se en el primer trimestre de l'any 2014, sense perjuí del compliment de les obligacions establides en esta orde relatives a la justificació de la subvenció.  
  
21. Beneficiaris i quantia màxima  
21.1. Podran sol·licitar esta subvenció les empreses professionals de teatre que estiguen legalment constituïdes. S'exceptua d'esta modalitat les associacions i entitats sense ànim de lucre.  
21.2. S'establix una dotació unitària màxima per beneficiari de 40.000 euros.  
  
22. Documentació específica  
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) Projecte detallat de l'activitat artística (producció i/o gira) que s'haja d'escometre el 2013 per a la qual se sol·licita la subvenció. El projecte de la producció inclourà la fitxa artística, especificarà els possibles intèrprets, si són residents a la Comunitat Valenciana, el lloc i la data d'estrena. En el projecte de gires fora de la Comunitat Valenciana es detallaran els espectacles que hagen de girar i el calendari d'actuacions previst.   
b) Pressupostos detallats dels costos de la producció i/o de la gira. Així mateix indicarà els fons propis, altres subvencions o recursos amb què es financie l'activitat, a més d'amb la subvenció sol·licitada a la Conselleria d'Educació, Cultura i Esport. Així mateix, s'especificarà la partida destinada a contractacions artístiques, si és el cas, per dia de treball.  
c) Memòria de la trajectòria professional i gestió de l'empresa. La memòria inclourà les activitats artístiques realitzades en l'exercici anterior, i s'especificaran les produccions i les gires d'espectacles realitzats, tant dins com fora de la Comunitat Valenciana.  
d) Informe sobre les contractacions artístiques i de tècnics realitzades l'any 2012. L'acreditació d'estes es realitzarà per mitjà de l'aportació de les cotitzacions a la Seguretat Social realitzades per l'empresa en l'esmentat exercici (TC1, TC2 i, si és el cas, TC1/19), i en cas de servicis prestats per artistes o tècnics autònoms, les factures abonades.  
  
e) Fitxa inclosa com a annex VII a) degudament omplida i firmada.   
  
f) En el cas de coproduccions s'adjuntarà a més:  
- Sol·licitud firmada per cada una de les empreses coproductores.  
- Documentació acreditativa de la identitat de cada coproductor, d'acord amb el que establixen les presents bases.  
- Contracte de coproducció.  
- Escrit firmat per tots els coproductors, en què s'indiquen els gastos que assumix cada un i la designació d'un representant davant de l'Administració amb les dades bancàries per a l'abonament de la subvenció.  
  
23. Criteris de valoració  
23.1. La valoració de les sol·licituds presentades es realitzarà basant-se en la informació mencionada en l'apartat anterior i d'acord amb els criteris següents:  
a) Projecte artístic de producció i/o gira per a l'any 2013. Fins a 55 punts.   
El projecte es valorarà de la manera següent:  
- Projecte de la producció i/o gira, fins a 25 punts.  
- Nombre d'intèrprets, fins a 10 punts (dos punts per cada intèrpret).  
  
- Qualificació del director del muntatge, fins a 5 punts.  
- Autor resident a la Comunitat Valenciana, fins a 5 punts.  
- Equip artístic resident a la Comunitat Valenciana, fins a 5 punts.  
  
- Idioma de la producció en valencià, 5 punts.  
b) Trajectòria professional i gestió de l'empresa. Fins a 20 punts.  
La trajectòria es valorarà de la manera següent:  
- Contractacions artístiques i de tècnics realitzades en l'exercici anterior. Fins a 10 punts.  
- Qualificació del director artístic i del gerent de l'empresa, fins a 5 punts.  
- Antiguitat de l'empresa, fins a 5 punts.  
c) Memòria d'activitats. Fins a 20 punts. Les funcions de teatre de carrer i per a públic infantil es comptabilitzaran 1,5 punts per funció.  
La memòria es valorarà de la manera següent:  
- Nombre de funcions realitzades l'exercici anterior a la Comunitat Valenciana, fins a 8 punts.  
- Nombre de funcions realitzades l'exercici anterior fora de la Comunitat Valenciana, fins a 8 punts.  
- Nombre de funcions realitzades l'exercici anterior en l'estranger, fins a 4 punts.  
d) Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, en què s'acredite un equilibri entre ingressos i gastos. Fins a 5 punts.  
23.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
CAPÍTOL IV  
Incentius a la producció i/o gires d'empreses de dansa  
  
24. Finalitat de la concessió i activitat subvencionada  
24.1. Els incentius a la producció i/o gires d'empreses de dansa tenen com a finalitat el suport a la labor creativa i l'increment qualitatiu dels espectacles de dansa que es produïxen a la Comunitat Valenciana, amb la intenció de possibilitar als ciutadans una oferta diversificada i de qualitat, així com facilitar-ne l'exhibició a Espanya i a l'estranger.  
  
24.2. L'activitat objecte de subvenció és l'activitat artística de l'empresa realitzada el 2013 consistent en la producció coreogràfica, incloent-hi l'estrena de l'espectacle, i/o en les gires que realitzen fora de la Comunitat Valenciana. La subvenció anirà destinada a sufragar els gastos corrents generats per l'esmentada activitat artística inclosa en el projecte.   
L'estrena de la producció haurà de realitzar-se en l'exercici 2013. Per circumstàncies excepcionals, podrà estrenar-se en el primer trimestre de l'any 2014, sense perjuí del compliment de les obligacions establides en la present orde relatives a la justificació de la subvenció.  
  
  
25. Beneficiaris i quantia màxima  
25.1. Podran sol·licitar esta subvenció les empreses professionals de dansa que estiguen legalment constituïdes. S'exceptua d'esta modalitat les associacions i entitats sense ànim de lucre.  
25.2. S'establix una dotació unitària màxima per beneficiari de 40.000 euros.  
  
26. Documentació específica  
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) Projecte detallat de l'activitat artística (producció i/o gira) que es vaja a escometre el 2013 per a la qual se sol·licita la subvenció. El projecte de la producció inclourà la fitxa artística, especificarà els possibles intèrprets, si són residents a la Comunitat Valenciana, el lloc i la data d'estrena. En el projecte de gires fora de la Comunitat Valenciana es detallaran els espectacles que hagen de girar i el calendari d'actuacions previst.   
b) Pressupostos detallats dels costos de la producció i/o de la gira. Així mateix indicarà els fons propis, altres subvencions o recursos amb què s'haja de finançar l'activitat, a més d'amb la subvenció sol·licitada a la Conselleria d'Educació, Cultura i Esport. Així mateix, s'especificarà la partida destinada a contractacions artístiques, si és el cas, per dia de treball.  
c) Memòria de la trajectòria professional i gestió de l'empresa. La memòria inclourà les activitats artístiques realitzades en l'exercici anterior, i s'especificaran les produccions i les gires d'espectacles realitzats, tant dins com fora de la Comunitat Valenciana.  
d) Informe sobre les contractacions artístiques i de tècnics realitzades l'any 2012. L'acreditació d'estes es realitzarà per mitjà de l'aportació de les cotitzacions a la Seguretat Social realitzades per l'empresa en l'esmentat exercici (TC1, TC2 i, si és el cas, TC1/19), i en cas de servicis prestats per artistes o tècnics autònoms, les factures abonades.  
  
e) Fitxa inclosa com a annex VII b), degudament omplida i firmada.   
f) En el cas de coproduccions s'adjuntarà a més:  
- Sol·licitud firmada per cada una de les empreses coproductores.  
- Documentació acreditativa de la identitat de cada coproductor, d'acord amb el que establixen estes bases.  
- Contracte de coproducció.  
- Escrit firmat per tots els coproductors, en què s'indiquen els gastos que assumix cada un i es designe un representant davant de l'Administració amb les dades bancàries per a l'abonament de la subvenció.  
  
27. Criteris de valoració  
27.1. La valoració de les sol·licituds presentades es realitzarà basant-se en la informació mencionada en l'apartat anterior i d'acord amb els criteris següents:  
a) Projecte artístic de producció i/o gira per a l'any 2013. Fins a 55 punts.   
El projecte es valorarà de la manera següent:  
- Projecte de la producció i/o gira, fins a 30 punts.  
- Nombre d'intèrprets, fins a 10 punts (dos punts per cada intèrpret).  
  
- Qualificació del coreògraf del muntatge, fins a 5 punts.  
- Coreògraf resident a la Comunitat Valenciana, fins a 5 punts.  
- Equip artístic resident a la Comunitat Valenciana, fins a 5 punts.  
  
b) Trajectòria professional i gestió de l'empresa. Fins a 20 punts.  
La trajectòria es valorarà de la manera següent:  
- Contractacions artístiques i de tècnics realitzades en l'exercici anterior. Fins a 10 punts.  
- Qualificació del director artístic i del gerent de l'empresa, fins a 5 punts.  
- Antiguitat de l'empresa, fins a 5 punts.  
c) Memòria d'activitats. Fins a 20 punts.  
La memòria es valorarà de la manera següent:  
- Nombre de funcions realitzades l'exercici anterior a la Comunitat Valenciana, fins a 8 punts.  
- Nombre de funcions realitzades l'exercici anterior fora de la Comunitat Valenciana, fins a 8 punts.  
- Nombre de funcions realitzades l'exercici anterior en l'estranger, fins a 4 punts.  
d) Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, en què s'acredite un equilibri entre ingressos i gastos. Fins a 5 punts.  
27.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
CAPÍTOL V  
Incentius a la producció i/o gires d'empreses de circ  
  
28. Finalitat de la concessió i activitat subvencionada  
28.1. Els incentius a la producció i/o gires d'empreses de circ tenen com a finalitat el suport a la labor creativa i l'increment qualitatiu dels espectacles de circ que es produïxen a la Comunitat Valenciana, amb la intenció de possibilitar als ciutadans una oferta diversificada i de qualitat, així com facilitar la seua exhibició a Espanya i a l'estranger.  
  
28.2. L'activitat objecte de subvenció és l'activitat artística de l'empresa realitzada el 2013 consistent en la producció circense, incloent-hi l'estrena de l'espectacle, i/o en les gires que realitzen fora de la Comunitat Valenciana. La subvenció anirà destinada a sufragar els gastos corrents generats per l'esmentada activitat artística inclosa en el projecte.   
  
L'estrena de la producció haurà de realitzar-se en l'exercici 2013. Per circumstàncies excepcionals, podrà estrenar-se en el primer trimestre de l'any 2014, sense perjuí del compliment de les obligacions establides en la present orde relatives a la justificació de la subvenció.  
  
29. Beneficiaris i quantia màxima  
29.1. Podran sol·licitar esta subvenció empreses de circ que estiguen legalment constituïdes. S'exceptua d'esta modalitat les associacions i entitats sense ànim de lucre.  
29.2. S'establix una dotació unitària màxima per beneficiari de 40.000 euros.  
  
30. Documentació específica  
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) Projecte detallat de l'activitat artística (producció i/o gira) que s'haja d'escometre el 2013 per a la qual se sol·licita la subvenció. El projecte de la producció inclourà la fitxa artística, especificarà els possibles intèrprets, si són residents a la Comunitat Valenciana, el lloc i la data d'estrena. En el projecte de gires fora de la Comunitat Valenciana es detallaran els espectacles que hagen de girar i el calendari d'actuacions previst.   
b) Pressupostos detallats dels costos de la producció i/o de la gira. Així mateix indicarà els fons propis, altres subvencions o recursos amb què s'haja de finançar l'activitat, a més d'amb la subvenció sol·licitada a la Conselleria d'Educació, Cultura i Esport. Així mateix, s'especificarà la partida destinada a contractacions artístiques, si és el cas, per dia de treball.  
c) Memòria de la trajectòria professional i gestió de l'empresa. La memòria inclourà les activitats artístiques realitzades en l'exercici anterior, i s'especificaran les produccions i les gires d'espectacles realitzats, tant dins com fora de la Comunitat Valenciana.  
d) Informe sobre les contractacions artístiques i de tècnics realitzades l'any 2012. L'acreditació d'estes es realitzarà per mitjà de l'aportació de les cotitzacions a la Seguretat Social realitzades per l'empresa en l'esmentat exercici (TC1, TC2 i, si és el cas, TC1/19), i en cas de servicis prestats per artistes o tècnics autònoms, les factures abonades.  
  
e) Fitxa inclosa com a annex VII a) degudament omplida i firmada.   
  
f) En el cas de coproduccions s'adjuntarà a més:  
- Sol·licitud firmada per cada una de les empreses coproductores.  
- Documentació acreditativa de la identitat de cada coproductor, d'acord amb el que establixen les presents bases.  
- Contracte de coproducció.  
- Escrit firmat per tots els coproductors, en què s'indique els gastos que assumix cada un i en què es designe un representant davant de l'Administració amb les dades bancàries per a l'abonament de la subvenció.  
  
31. Criteris de valoració  
31.1. La valoració de les sol·licituds presentades es realitzarà basant-se en la informació mencionada en l'apartat anterior i d'acord amb els criteris següents:  
a) Projecte artístic de producció i/o gira per a l'any 2013. Fins a 55 punts.   
El projecte es valorarà de la manera següent:  
- Projecte de la producció i/o gira, fins a 30 punts.  
- Nombre d'intèrprets, fins a 10 punts (dos punts per cada intèrpret).  
  
- Qualificació del director del muntatge, fins a 5 punts.  
- Autor resident a la Comunitat Valenciana, fins a 5 punts.  
- Equip artístic resident a la Comunitat Valenciana, fins a 5 punts.  
  
b) Trajectòria professional i gestió de l'empresa. Fins a 20 punts.  
La trajectòria es valorarà de la manera següent:  
?Contractacions artístiques i de tècnics realitzades en l'exercici anterior. Fins a 10 punts.  
- Qualificació del director artístic i del gerent de l'empresa, fins a 5 punts.  
- Antiguitat de l'empresa, fins a 5 punts.  
c) Memòria d'activitats. Fins a 20 punts.  
La memòria es valorarà de la manera següent:  
- Nombre de funcions realitzades l'exercici anterior a la Comunitat Valenciana, fins a 8 punts.  
- Nombre de funcions realitzades l'exercici anterior fora de la Comunitat Valenciana, fins a 8 punts.  
- Nombre de funcions realitzades l'exercici anterior en l'estranger, fins a 4 punts.  
d) Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, en què s'acredite un equilibri entre ingressos i gastos. Fins a 5 punts.  
31.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
CAPÍTOL VI  
Incentius a projectes emergents de producció escènica  
  
32. Finalitat de la concessió i activitat subvencionada  
32.1. Els incentius a projectes emergents de producció escènica tenen com a finalitat possibilitar la creació de produccions de teatre, dansa o circ a companyies professionals de recent creació, així com a professionals que, sense disposar d'una estructura empresarial estable i amb activitat continuada, decidixen posar en marxa de manera puntual un projecte de producció.  
Es considera que una companyia és de recent creació aquella la constitució i activitat professional de la qual té un període inferior a 3 anys i un màxim de 3 muntatges professionals.  
32.2. L'activitat objecte de subvenció és la producció teatral, coreogràfica i circense realitzada en l'exercici 2013 i la subvenció anirà destinada a sufragar els gastos corrents generats per l'esmentada activitat inclosa en el projecte.  
L'estrena de la producció haurà de realitzar-se en l'exercici 2013. Per circumstàncies excepcionals, podrà estrenar-se en el primer trimestre de l'any 2014, sense perjuí del compliment de les obligacions establides en la present resolució relatives a la justificació de la subvenció.  
  
  
33. Beneficiaris i quantia màxima.  
33.1. Podran sol·licitar esta subvenció les persones físiques o jurídiques que es troben en la situació que fonamente la concessió de la subvenció, que no hagen rebut anteriorment cap ajuda de l'ens públic CulturArts Generalitat (denominat anteriorment Teatres de la Generalitat) per a la producció, projectes biennals o gires i que realitzen l'activitat subvencionada a la Comunitat Valenciana.  
33.2. S'establix una dotació unitària màxima per beneficiari de 15.000 euros.  
  
34. Documentació específica  
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) Projecte detallat de la producció que es proposa realitzar el 2013, en què s'especifique els possibles intèrprets, si són residents a la Comunitat Valenciana, el lloc i la data prevista d'estrena.   
b) Pressupost detallat dels costos de la producció. Així mateix s'indicarà els fons propis, altres subvencions o recursos amb què s'haja de finançar la producció.  
c) Currículum dels components de la companyia.  
d) Si la companyia va tindre activitat professional en l'exercici anterior, s'adjuntarà memòria de les activitats realitzades.  
  
35. Criteris de valoració  
35.1. La valoració de les sol·licituds presentades es realitzarà basant-se en la informació mencionada en l'apartat anterior i d'acord amb els criteris següents:  
- Projecte de producció per a l'any 2013. Dins de la valoració del projecte es tindrà en compte el seu interés artístic, el seu grau d'innovació i el seu risc artístic. Fins a 40 punts.  
- Currículum dels components de la companyia i, si és el cas, memòria d'activitats. Fins a 30 punts.  
- Nombre d'intèrprets o ballarins. Fins a 10 punts.  
- Obra escrita en valencià. 10 punts. En el supòsit de producció coreogràfica, estos 10 punts incrementen la valoració del projecte.  
  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, en què s'acredite un equilibri entre ingressos i gastos. Fins a 10 punts.  
35.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
CAPÍTOL VII  
Incentius a la programació en sales d'exhibició  
  
36. Finalitat i activitat subvencionada  
36.1. Els presents incentius tenen com a finalitat incrementar la quantitat i qualitat de la programació d'espectacles escènics en sales privades d'exhibició a fi de que els ciutadans puguen disfrutar d'una oferta diversificada i de qualitat.  
36.2. L'activitat objecte de subvenció són els caixets o imports abonats a les companyies professionals amb motiu de la seua contractació per a l'exhibició en la sala el 2013.  
La justificació d'esta modalitat es realitzarà segons els criteris següents:  
- Podran justificar-se costos indirectes derivats de l'exhibició en un percentatge no superior al 40 % d'esta.  
- Es justificarà, almenys, un 60 % de l'import de la subvenció en caixets o imports abonats a les companyies programades, dels quals, un mínim del 75 % correspondrà a companyies valencianes i un màxim del 25 % a no valencianes.  
No seran subvencionables a través d'esta modalitat els gastos de produccions o coproduccions pròpies de la sala.   
36.3. Als efectes d'esta convocatòria es consideren companyies valencianes aquelles la seu social de les quals radique a la Comunitat Valenciana.  
  
37. Beneficiaris i quantia màxima  
37.1. Només podran sol·licitar esta subvenció empreses privades gestores de sales d'exhibició escènica que realitzen l'activitat subvencionada a la Comunitat Valenciana.  
37.2. S'establix una dotació unitària màxima per beneficiari de 60.000 euros.   
  
38. Requisits   
S'establix com a requisit indispensable disposar de la preceptiva llicència d'obertura exigida per la normativa que s'aplique per a l'exercici de l'activitat o haver iniciat els tràmits de la seua sol·licitud.  
  
39. Documentació específica  
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) Original o còpia compulsada de la llicència d'obertura per a l'exercici de l'activitat subvencionada o acreditació de la tramitació de la sol·licitud.  
b) Modalitat preventiva adoptada, pla de prevenció de riscos laborals, avaluació de riscos i planificació de l'activitat preventiva.   
  
c) Pla d'emergència elaborat per tècnic competent, segons les normes d'autoprotecció en vigor.  
d) S'adjuntaran plans (en format DIN A4 i a escala) de la sala i les seues dependències.  
Igualment, s'especificarà l'aforament de la sala, la seua antiguitat com a espai d'exhibició, la seua adequació i accessibilitat, i si l'espai compta amb una companyia estable o resident.  
e) Memòria succinta de l'activitat de la sala. Inclourà una relació numerada de les actuacions programades durant 2012, en què s'indicaran dates concretes d'exhibició de cada espectacle, caixets o imports abonats a les companyies, la comunitat autònoma o país de procedència de les companyies, les funcions programades en valencià, així com resultats obtinguts (recaptació i públic assistent). S'aportarà documentació que acredite la liquidació de taquilla efectivament realitzada. Així mateix, s'indicarà la inversió realitzada en publicitat, import que haurà d'acreditar-se per mitjà de factures i els seus pagaments.   
f) Programació prevista per a l'exercici de 2013, en què s'indique nombre d'espectacles i funcions, la comunitat autònoma o país de procedència de les companyies programades i sistema de contractació (caixet, percentatge de taquilla, mixt o qualsevol altre). L'exhibició de les produccions o coproduccions pròpies s'indicarà en full a part.  
g) Pressupost detallat d'ingressos i gastos de l'activitat per al 2013. S'especificarà, desglossat en companyies valencianes i no valencianes, el cost a abonar a les companyies programades segons contracte (caixets, percentatge de taquilla pactat amb la seua estimació o qualsevol altre).   
h) Detall de la plantilla fixa de l'empresa i relació de dies cotitzats pels seus treballadors a la Seguretat Social durant 2012. L'acreditació d'estes es realitzarà per mitjà de l'aportació de les cotitzacions a la Seguretat Social realitzades per l'empresa en l'esmentat exercici (TC1 i TC2).  
i) Fitxa inclosa com a annex VIII, degudament omplida.  
j) Qualsevol altra documentació que siga necessària per a acreditar els requisits establits en la base anterior.  
  
40. Criteris de valoració  
40.1. La valoració de les sol·licituds presentades es realitzarà, basant-se en la informació establida en la base anterior, d'acord amb els criteris següents:   
a) Projecte de programació per a l'exercici 2013. Es valorarà la qualitat artística de la programació, el nombre de companyies valencianes programades, la inclusió d'espectacles de dansa i circenses, d'obres en valencià i l'adequació al preu de mercat dels caixets pactats amb les companyies contractades. Fins a 50 punts.  
b) Les característiques de la temporada d'exhibició realitzada en el 2012. Fins a 40 punts. La valoració d'este apartat es realitzarà de la manera següent:  
- Import abonat a companyies professionals valencianes durant l'any 2012: fins a 10 punts.  
- Nombre de funcions professionals representades en la sala durant l'any 2012: fins a 10 punts.  
- Inversió en publicitat durant el 2012: fins a 10 punts.  
- Nombre de funcions programades en valencià: fins a 5 punts.  
- Plantilla de treballadors fixos: fins a 5 punts.  
c) Les característiques de la sala i la seua adequació i accessibilitat. Fins a 10 punts.  
En tot cas, es tindrà en compte la contribució de la sala a la dinamització de les companyies valencianes, al foment d'ocupació de professionals del sector residents a la Comunitat Valenciana, a la incidència en el públic, així com la potenciació de nous llenguatges escènics.  
  
40.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
CAPÍTOL VIII  
Incentius a entitats sense ànim de lucre  
  
41. Finalitat i activitat subvencionada  
41.1. La present modalitat d'incentius té com a finalitat potenciar les activitats de teatre, dansa i circ que realitzen les associacions i entitats sense ànim de lucre, especialment les federacions o agrupacions, que desenrotllen les seues activitats en tot el territori de la Comunitat Valenciana i que contribuïxen a promocionar, difondre i consolidar el teatre, la dansa i el circ professionals.  
41.2. L'objecte de subvenció són les activitats exercides per les associacions i entitats sense ànim de lucre durant l'exercici 2013 i que incidixen en els sectors del teatre, dansa o circ professionals. La subvenció anirà destinada a sufragar els gastos corrents generats per les esmentades activitats incloses en el projecte.  
  
42. Beneficiaris i quantia màxima  
42.1. Associacions i entitats culturals sense ànim de lucre legalment constituïdes que desenrotllen les seues activitats a la Comunitat Valenciana i que incidisquen en el sector professional teatral, de la dansa o circense.  
42.2. S'establix una dotació unitària màxima per beneficiari de 10.000 euros.  
  
43. Documentació específica  
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) Projecte a realitzar, indicant:  
- Activitats a realitzar en l'exercici 2013, dates previstes i mitjans materials, humans i tècnics que es disposen per a la seua realització.  
  
- Objectius i destinataris de les activitats.  
- Nombre de socis.  
b) Pressupost detallat de gastos del projecte i d'altres subvencions, recursos o ingressos amb què s'haja de finançar l'activitat. S'especificarà l'import de les quotes dels socis.  
c) Memòria de l'activitat exercida en l'exercici 2012 per l'associació o entitat.  
  
44. Criteris de valoració  
44.1. La valoració de les sol·licituds presentades es realitzarà d'acord amb els criteris següents:  
- Projecte de les activitats a realitzar en l'exercici 2013. Fins a 50 punts.  
- Memòria de l'exercici 2012 de l'associació o entitat i resultats obtinguts en la gestió dels seus projectes. Fins a 25 punts.  
- Incidència del projecte que presenten sobre els autors, directors, coreògrafs, actors, ballarins, companyies, espais d'exhibició, etc., de la Comunitat Valenciana. Fins a 25 punts.  
44.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
CAPÍTOL IX  
Incentius a la formació, investigació i edició  
  
45. Finalitat i activitat subvencionada   
45.1. Els presents incentius tenen com a finalitat potenciar el reciclatge, la formació i la investigació dels professionals del teatre, la dansa i el circ residents a la Comunitat Valenciana, així com possibilitar l'edició i la difusió general de les arts escèniques (treballs d'investigació, literatura dramàtica, revistes d'arts escèniques, etc.).  
45.2. L'activitat objecte de subvenció és la formació, el projecte d'investigació o l'edició i difusió en paper o digital realitzats en l'exercici 2013 i la subvenció anirà destinada a sufragar els gastos corrents generats per l'esmentada activitat inclosa en el projecte.   
  
46. Beneficiaris i quantia màxima   
46.1. Persones físiques que desitgen desenrotllar activitats de reciclatge, formació especialitzada o investigació en els sectors del teatre, la dansa o el circ, així com d'edició i difusió general de les arts escèniques i que tinguen la seua residència principal a la Comunitat Valenciana. La residència s'acreditarà per mitjà del certificat d'empadronament. En el cas d'incentius a l'edició i difusió de les arts escèniques, podran ser també beneficiaris les persones jurídiques que realitzen l'activitat subvencionada a la Comunitat Valenciana.   
46.2. S'establix una dotació unitària màxima per beneficiari de 2.500 euros.   
  
47. Documentació específica   
A més de la documentació establida per a les sol·licituds en la base 7, en la sol·licitud d'esta modalitat de subvenció s'adjuntarà:  
a) En el cas de sol·licitud d'un incentiu per a assistència a cursos de formació o reciclatge, congressos o jornades:   
- Memòria explicativa del programa de treball a desenrotllar.   
- Currículum professional del peticionari.   
- Lloc, data i duració de l'acció formativa per a la qual se sol·licita subvenció.   
- Publicitat en mitjans de comunicació i fullets editats del curs.  
  
- Cost de matrícula i, si és el cas, gastos addicionals de desplaçament i hostalatge.   
b) En el cas de sol·licitud d'un incentiu per a la realització de projectes d'investigació:   
- Presentació del projecte que es pretén realitzar que, com a mínim, ha d'incloure: finalitat, objectius, continguts, activitats, pressupost de realització i terminis d'execució.   
- Currículum professional de les persones que participen en el projecte.   
- Especificació, en els casos que així siga, de les entitats o organismes que col·laboren en el projecte.   
c) En el cas de sol·licitud d'un incentiu per a l'edició i difusió:  
- Projecte d'edició i difusió que es pretén realitzar que, com a mínim, ha d'incloure: objectius, continguts, nombre d'exemplars, periodicitat de la publicació, pla de distribució, pressupost de realització i terminis d'execució.   
- Currículum professional de les persones que participen en el projecte.   
- Especificació, en els casos que així siga, de les entitats o organismes que col·laboren en el projecte.   
  
48. Criteris de valoració   
48.1. La valoració de les sol·licituds presentades es realitzarà d'acord amb els criteris següents:  
- Interés artístic de l'acció formativa o del projecte d'investigació, o projecte d'edició presentat. Fins a 50 punts.  
- Currículum dels sol·licitants. Fins a 25 punts.  
- Es valorarà el fet que les activitats o projectes que es presenten estiguen avalats per entitats o organismes que habitualment desenrotllen programes de formació o investigació, especialment si estos són en els sectors del teatre, la dansa i el circ, o en cas d'edició, que col·laboren altres entitats o organismes en el projecte. Fins a 20 punts.  
  
- Edició en valencià o bilingüe valencià-castellà. 5 punts.  
48.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.  
  
49. Obligacions particulars dels beneficiaris   
En el cas de projectes d'investigació els beneficiaris estan obligats a entregar una còpia dels treballs realitzats a la Conselleria d'Educació, Cultura i Esport.   
En el cas d'incentius a l'edició i difusió de les arts escèniques, els beneficiaris estan obligats a entregar un exemplar d'allò que s'ha editat a la Conselleria d'Educació, Cultura i Esport.   
  
CAPÍTOL X  
Incentius per a la realització de festivals i mostres  
  
50. Finalitat de la concessió  
La present modalitat d'incentius té com a finalitat incrementar qualitativament i quantitativament la realització de festivals i mostres de teatre, dansa i circ, així com altres activitats semblants, a fi d'aconseguir una major projecció, presència i difusió de les arts escèniques a la Comunitat Valenciana.  
  
51. Beneficiaris, requisits i quantia màxima  
51.1. Podran sol·licitar esta modalitat d'incentius els municipis i altres entitats locals, així com els seus organismes autònoms, que organitzen i realitzen festivals i mostres teatrals, de dansa o circenses a la Comunitat Valenciana i que disposen d'estructura i capacitat de gestió suficient per a realitzar l'activitat objecte de subvenció.  
51.2. S'establix una dotació unitària màxima per beneficiari de 20.000 euros.  
  
52. Documentació específica  
A més de la documentació establida per a les sol·licituds en la base 7, en la sol·licitud d'esta modalitat d'incentiu s'adjuntarà:  
a) Memòria del festival, mostra o activitat dels últims tres anys o, des del seu inici, en el cas que la seua trajectòria siga inferior al període indicat.  
b) Projecte que es proposa realitzar el 2013, indicant:  
- Objectius i destinataris de l'activitat.  
- Programació prevista del festival, mostra o activitat, lloc i data de realització.  
- Mitjans materials, humans i tècnics de què es disposa per a la realització de l'activitat.  
c) Pressupost detallat de gastos, ingressos i dèficit previst.  
  
53. Criteris de valoració  
53.1. La valoració de les sol·licituds presentades es realitzarà d'acord amb els criteris següents:  
- Projecte artístic. Es valorarà l'interés i la qualitat de la programació, la seua contribució a la dinamització de les companyies valencianes, el foment d'ocupació de professionals del sector, la incidència en el públic, la seua especialització, així com la viabilitat del pressupost i la seua relació cost-qualitat. Fins a 70 punts.  
- Trajectòria del festival o mostra. Es valorarà la seua antiguitat i arrelament, interés i qualitat artística, acceptació pel públic i la seua incidència en els professionals del sector. Fins a 30 punts.  
53.2. La concessió d'estos incentius requerirà l'obtenció d'un mínim de 50 punts; si no s'aconseguix esta puntuació, es desestimarà la sol·licitud de subvenció.